|  |  |
| --- | --- |
|  |  |

**КЕВР ОТКРИВА ВЪЗМОЖНОСТИ ЗА МЛАДИ СПЕЦИАЛИСТИ ДА ЗАПОЧНАТ ПРОФЕСИОНАЛНА КАРИЕРА**

Комисията за енергийно и водно регулиране открива възможност за млади специалисти да стартират професионалния си път в състава на енергийния и воден регулатор. С привличането на мотивирани млади хора Комисията се стреми, от една страна, да им даде поле за реализация на техните възможности, и от друга - да укрепи кадровия потенциал на регулатора в контекста на новите предизвикателства в енергийния и воден сектор.

Програмата на КЕВР е за **срок от 6 месеца** и е насочена към дипломирани студенти, притежаващи минимум образователно-квалификационна степен – професионален бакалавър в професионална област – стопански, природни и технически науки. Те трябва да имат подходящи специалности, съответстващи на отделните административни звена - *дирекция „Електроенергетика и топлоенергетика“*, *дирекция „Природен газ“* и *дирекция РЕМИТ* /Мониторинг и контрол по изпълнение на Регламент /ЕС/ №1227/2011 на Европейския парламент и на Съвета от 25.10.2022 г. относно интегритета и прозрачността на пазара за търговия на едро с енергия“/.

Повече информация за функциите и задачите на дирекциите е налична в [ПРАВИЛНИКА за дейността на Комисията за енергийно и водно регулиране и на нейната администрация](https://www.dker.bg/uploads/2020/ustr_pravilnik_20.pdf).

Кандидатите следва да имат добра компютърна грамотност - много добри умения за работа с Word, Excel, e-mail кореспонденция, умения за работа в Internet. Владеенето на английски език е задължително.

Основната месечна работна заплата е до 1980 лева.

Включването в програмата на КЕВР ще стане чрез **провеждане на подбор** - *събеседване и практическа задача.*

**В срок до 30 юли 2022 г.** кандидатите за участие в подбора следва да представят: *Автобиография, Мотивационно писмо* и *документ, удостоверяващ придобито образование.* Документите се приемат на следния имейл адрес: EKlasanova@dker.bg,

Кандидатите следва да се запознаят с изискванията, посочени в чл. 16, ал. 4 от Закона за енергетиката.

С входящ номер и дата се регистрират документите на кандидатите, представили всички документи, посочени в обявлението.